钦定古今图书集成/明伦汇编/氏族典/第414卷 > 《廖用贤尚友录》 > 鲁弘道
## 钦定古今图书集成/明伦汇编/氏族典/第414卷 > 《廖用贤尚友录》 > 鲁弘道

按《合肥县志》：“弘道，合肥人。永乐侍御鲁让六世孙。多
材武，膂力过人。崇祯乙亥春，流贼犯庐，围数匝。时启
北关，贼乘之登陴，守者皆散。弘道挺矛连毙数人，贼
始退。至夕，贼更攻东关，燔其栅。将入，弘道复持矛抵
之，发铳毙贼，关赖以完。府县上其忠勇，题授守备。”